
Quum  corpus  humanum  secunda  valetudine 
fruitur,  vasis  exhalantibus  profluit  humor,  qui 
perpetuo  varia  cava  corporis  lubricat  atque 
humectat ;  dum  eodem  tempore  aliis  vasis 
absorbetur.  Cum  igitur  actio  absorbentium 
exhalantibus  aequaliter  respondet,  requili- 
brium  instituitur,  quod  semper  in  valetudine 
secunda  accurate  sustinetur.  Cum  autem 
hoc  aequilibrium  sanitati  adeo  necessarium  in 
hanc  vel  illam  lancem  inclinat,  valetudo 

semper  plus  minusve  afficitur.  Incremen- 
tum  humoris  vasis  extremis  arteriarum,  sive 
exhalantibus  effusi,  vel  diminutio  actionis  va¬ 
sorum  (absorbentium  nempe)  quae  humorem 
effusum  tollunt,  vel  error  amborum  aequili¬ 
brium  perdit,  inclinationemque  statuit,  qua, 
humor  in  cavo  brevi  colligitur,  hydropemque 
ibi  facit.  De  collectione  autem  in  cavo  ab¬ 
dominis,  quae  ascites  abdominalis  appellatur,  in 
paginis  sequentibus  quantum  ingenio  possu¬ 
mus  fert  animus  tractare. 


^WVWI» 


De  morbi  historia. 


Initio  morbi  vultus  pallidus  est ;  pulsus 
parvus,  debilis,  plerumque  frequens,  et  inor¬ 
dinatus.  Cutis  arida  et  aspera,  cutemque 
anserinam  saepe  representat.  Afficitur  aegro¬ 
tus  anorexia,  intestinorum  doloribus,  siti 

magna,  continua,  ct  molesta.  Urina  parce 
fluit,  atque  nunc  limpida,  nunc  turbida,  late¬ 
ritia,  vel  crocea  profunditur.  #  Alvus  per 
totum  morbi  decursum  astricta  esse  solet ; 
attamen  nonnunquam  supervenit  diarrhoea. 
Hmc  omnia  signa  tamen  non  semper  adsunt  ; 
alia  enim  aliis  temporibus  sese  ostendunt. 
Tumor  accumulatione  humoris,  corpore  erec¬ 
to  regionem  hypogastricam  primo  occupat ; 
sed  magis  magisque  auctus,  denique  totum 
abdomen  implet.  Distentio,  sensusque  gra¬ 
vitatis,  simul  cum  corporis  positu  differunt ; 
mgro  erecto  tumor  gravitate  humoris  in  re¬ 
gionem  hypogastricam  decidit,  recubante  au¬ 
tem,  latus  inferius  magis  occupat.  Si  in  ab¬ 
domine  manum  alteram  imponamus,  dum  ex 
parte  adversa  altera  pulsamus,  sensus  aqu<e 
fluctuantis  manifestus  est,  et  sonum  etiam 
s&'pe  audimus. 


*  Lieutaud. 

Morbi  gradibus  profectioribus  abdomen 
fnagnopere  tumet,  signaque  graviora  eva- 
dunt.  iEger,  lassitudine,  somno  perturbato, 
hebetudine,  anxietate,  nauseaque  vexatur. 
His  accedit  inflatio,  quae  aliquando  eo  pro¬ 
cedit,  ut  ventriculum  omnibus  concoctionis 
muneribus  inhabilem  reddat :  respiratio  diffi¬ 
cilis  et  laboriosa,  quae  nonnunquam  ad  or¬ 
thopnoeam  advenit  ;  quia  aquae  quantitas 
magna  descensum  septi  transversi  impedit, 
et  ita  capacitatem  thoracis  minuit.  Torpor 
magis  magisque  urget,  vultus  pallidus,  labra 
interdum  livida,  extremitates  frigidae  sunt. 
Haec  signa  tamen  imprimis  conspicua  in  hy- 
drothorace  adsunt,  sed  quodammodo  etiam 
in  ascite.  Lento  gradu  interdum  hic  morbus 
procedit,  interdum  cursum  accelerat,  et  bre¬ 
vi  vitam  aegroti  terminat.  Cum  autem  fe¬ 
bris  hectica,  et  dolores  graves  eum  diutius  la¬ 
cessiverint,  denique  exhaustus  post  animi 
deliquium  et  comam  in  morte  quiescit. 

DE  CAUSIS. 


Quoniam  hydrops  e  secretione  aucta  pen¬ 
det,  vel  absorptione  diminuta  ;  satis  constat 
omne,  quod  illam  augeat  vel  hanc  minuat, 
morbum  inducturum  esse.  Quicquid  enim 
corpus  debilitat,  in  hac  re  hydropi  proclivi¬ 
tatem  dare  potest.  Itaque  persaepe  mor¬ 
bos  acutos,  sicuti  febrem,  hepatitidem,  cae- 
terosque  subsequi  visus  est.  Exinanitiones 
cujusque  generis  immodicae;  vita  sedenta¬ 
ria  ;  domicilium  parvum  ;  aer  impurus  ;  vic¬ 
tus  inops,  et  parcus  ;  affectus  animum  de¬ 
primentes,  vinum,  aliique  liquores  fermen¬ 
tati,  nimis  liberaliter  sumpta,  corpus  debile 

faciunt,  ideoque  haud  raro  hydropem  excit¬ 
ant. 

Quodcunque  impedimento  fuerit  libero 
sanguinis  transitui  plus  minusve  hydropem 
efficiet.  Inde  evenit  polypos  in  magnis  vasis 
cordis,  partes  cordis  ipsius,  vel  valvulas  ejus, 
aut  vasa  magna  in  os  conversa ;  scirrhum 
visceris,  sicuti,  hepatis,  splenis,  pancreatis, 
glandularum  mesenterii  ;  sed  praesertim  he¬ 
patis,  causas  esse  frequentes  hydropis  “  et 
cc  certe,5’  inquit  Morgagni  “  quaecunque 
€S  pars,  imo  quaecunque  causa  diutius  potest 

sanguinis,  aut  lymphae  cursum  morari,  aut 
<c  humoris  quo  cavae  corporis  madent  praeter 
“  modum,  aut  secretionem  augere,  aut  ex- 
“  itum  deinde  imminuere  morbo  huic  potest 
<c  originem  praebere.”  *  Frigus  ventriculo 
applicatum  potu  nimis  frigido,  praecipue  si 
corpus  exercitatione  nimia  prius  calefactum 


*  Morgagni  de  Sed.  et  Caus.  Morb.  Epist.  38. 

sit,  quam  potus  sumptus  esset,  hydropis  per¬ 
saepe  excitans  causa  est. 

Debilitate  quoque  exhalantium,  plus  so¬ 
lito  humoris,  saepe  effunditur,  vel  contra, 
vasa  absorbentia  debilitate  laborantia,  humo¬ 
rem  non  in  quantitate  justa  hauriunt,  et  inde 
hydrops  oritur.  Porro  laxitas  et  debilitas, 
quae  oriuntur  ex  humore  jam  accumulato  at¬ 
que  indies  increscente,  medico  haud  parvum 
officient.  Quicquid  venas,  et  vasa  lymphati¬ 
ca  comprimat,  sicuti  tumores  et  aneurisma- 
ta,  iisque  fluxum  humoris  tardet  et  impediat, 
ascitem  moveat.  Hydrops  saccatus  irritati¬ 
onem  faciendo  ascitem  etiam  inducere  po¬ 
test.  Exemplum  ascitis  tumore  saccato 
erupto  illatae  in  tentam,  med.  habemus.  * 


♦  Medical  Essays. 

DE  DIAGNOSI. 

Hydrops  saccatus,  tympanites,  et  gra¬ 
viditas,  cum  ascite  abdominali  possunt  con¬ 
fundi. 

Hydrops  saccatus  saepe  extitit  complures 
menses  antequam  aeger  sive  negligentia,  sive 
modestia  medicum  consulat,  et  tunc  fortasse 
abdomen  adeo  aeque  distenditur,  hunc  mor¬ 
bum  ab  ascite  abdominali  distinguere  esse 
difficillimum.  Maximi  est  igitur,  ut  medicus 
animum  attendat  historiae,  quam  dat  aegro¬ 
tus  morbi,  et  ordinem  atque  progressum  sig¬ 
norum  intelligere  conetur.  Hac  in  specie 
hydropis  tumor  initio  haud  multum  extendi¬ 
tur,  tensio  et  dolor  obtusus  in  parte  tumefacta 
sentiuntur.  In  ascite  fluctuatio  prope  spinam 
dorsi  sentiri  potest,  quod  rarissime  evenit  hv- 

dropi  saccato.  Progressio  morbi  plerumque 
tardior  est,  quam  in  ascite  abdominali  ;  et 
praeterea,  aqua  remanet  fere  eodem  in  loco, 
quocunque  statu  a'ger  se  habet ;  contrA.  au¬ 
tem  in  ascite  partem  inferiorem  semper  oc¬ 
cupat.  In  saccato  respiratio  non  adeo  difli- 
cilis  inter  ambulandum,  vel  acclivitatem  as¬ 
cendendum  ut  in  ascite  abdominali  est.  In 
saccato  etiam  appetitus  vix  diminuitur  ;  sitis 
minus  urget ;  et  corpus  totum  minime  ema¬ 
ciatur  ;  crura,  nisi  cum  tumor  permagnus 
est,  non  tumida,  sed  in  morbo  utroque  ta¬ 
men  menses  feminarum  sunt  ordinati,  neque 
conceptio  impeditur. 

In  Tympanitide  integumenta  abdominis 
aeque  distenduntur ;  si  premuntur,  manui 
non  facile  cedunt,  quum  autem  pressus  re¬ 
movetur  formam  ejus  priorem  abdomen  cito 
resumit ;  et  quum  leniter  et  subito  percus¬ 
sum  tremit,  et  vibrat ;  sensus  ponderis  minor 
quam  ex  magnitudine  putaverimus.  Mo- 

lestia  propter  magnam  distentionem  multum 
allevatur  flatus  expulsione. 

Ascitem  a  Graviditate  dignoscere  non  dif¬ 
ficile  est,  nam  mensium  suppressio,  mamma¬ 
rum  incrementum,  papillarum  areola,  vul¬ 
tus  mutatio,  mane  aegritudo,  et  postea  mo¬ 
tus  infantis  graviditatem  satis  ostendunt,  et 
diagnosin  statuunt. 


DE  PROGNOSI. 

Causa:  ascitis  minime  omni  tempore  appa¬ 
rent  nec  cognosci,  nec  semper  submoveri 
possunt,  nam  pendet  fortasse  morbus  ex  ali¬ 
qua  viscerum  affectione  organica  quae  non 
cerni  potest  propter  abdominis  distentio¬ 
nem  ;  et  etiam  aqua  non  facile  absorbetur ; 
ideoque  cum  ascites  menses  complures  per- 

mansit,  vix  nobis  spem  curationis  efficiendae 
indulgere  licet.  In  prognosin  igitur  statu¬ 
endo  qua'  equidem  incerta  est,  animum  cau¬ 
sis,  durationi  morbi,  signis,  aetati,  constituti¬ 
oni,  viribusque  aegroti,  vertere  oportet.  Cum 
alius  morbus  tumorem  ascitis  non  antecessit; 
et  aqua,  etiamsi  celeriter  formata,  non  diu 
permansit ;  si  aeger  est  florente  aetate,  et 
constitutio  ejus  non  intemperantia  labefacta, 
et  praesertim  quum  nulla  viscerum  effectio 
organica  praecedit,  et  cum  humoris  accumu¬ 
latio  haud  magna  extitit  ;  nec  febricula, 
neque  dyspnoea,  neque  sitis  urgens,  tunc,  ni 
fallimur,  prognosin  faustam  dare  licebit.  Sin 
provectiori  aetate  sit  aegrotus;  morbis  priori¬ 
bus  solutus,  et  debilitatus,  atque  epulis  po¬ 
culisque  deditus  sit ;  si  febris  adest  sitis  mag¬ 
na,  urina  parca,  et  dyspnoea ;  si  abdomen 
magis  magisque  tumescit,  et  plurimum  dis¬ 
tenditur  ;  si  post  usum  remediorum  potenti¬ 
um  ne  morbus  quidem  allevetur  ;  et  quum 
longius  procedit,  diarrhoea  evenit,  plerum¬ 
que,  ut  primo  ab  Hippocrate  dictum  est, 

aliisque  auctoribus  postea,  funeste  terminat ; 
hic  igitur  necesse,  medicum  caute  prognosin 
edere  ;  et  raro  quidem  accidit,  etiamsi  ope¬ 
rationi  paracenteseos  decurratur,  rem  magis 
quam  antea  judicavisset,  fauste  eventuram 
esse.  - 


'^L/W'VWV-XV'V 


DE  SECTIONE  CADAVERIS. 


Cadaverum  inspectio  causas  morborum 
evidentes  nobis  interdum  ostendit,  et  effec¬ 
tus  eorum  in  corpus  humanum.  Res  saepe 
apparent  quae  remediis  potentissimis  restite¬ 
runt,  et  arte  humana  nequaquam  removeri 
potuerunt.  Cadavera  eorum,  qui  Ascite  mor¬ 
tui  essent,  inspiciendo  sequentia  invenimus. 
Cor  et  vasa  ejus  magna  varie  affecta  sunt; 
interdum  more  inusitato  aortam  auctam,  ut  fit 
in  arcus  ejus  aneurismate  ;  et  hujus  arteriae,  et 

pulmonalis  valvulas,  et  tunicas  plus  mimisve 
in  substantiam  osseam  conversas,  videmus. 
In  auriculis  et  ventriculis  cordis  et  magnis 
in  vasis  ei  adjunctis,  Morgagni  et  auctores 
alii  concretiones  polyposas  etiam  viderunt. 

Cum  recordamur  plerosque  rpii  sub  ascite 
laborarunt  vino  aliisque  liquoribas  fermenta- 
tis  nimis  liberal iter  deditos  f  uisse,  non  miran¬ 
dum  est  hepatis  allectiones  saepius  apparere. 
Ilcpar  saepe  reperitur  amplificatum,  septo 
transverso  aliisve  partibus  adhaerens,  et  prae¬ 
terea  plus  minusve  induratum,  et  tuberculis 
extrinsecus  coopertum,  intus  stipatum.  To¬ 
tum  viscus  ex  granis  exiguis  formam  piso¬ 
rum  exhibentibus,  aut  ex  multis  glandulis 
conglomeratis  constat.  “  Viscus  totum, ”  in¬ 
quit  Morgagni  “  e  meris  glandulis  aut  ex  lo¬ 
bulis  constare  visum  est.”  * 

Doctor  Monro  tertius  mentionem  facit 


*  Morgagni  de  Caus.  et  Sed.  Morb. 

de  casu,  quo  hepar  induratum  multo  minus 
esset,  quam  consuetudo  fert.  *  Splen  est  fre¬ 
quenter  in  hoc  morbo  affectus,  tamen  rarius 
hepate  ;  adeo  amplificatus  aliquando  reper¬ 
tus  est,  ut  bis  terve  amplius  esset  solito,  et 
etiam  induratus ;  et  in  exemplis  quibusdam 
corpuscula  miliis  similia,  aut  alba  et  subro¬ 
tunda,  et  interdum  cartilaginosa  et  ossea, 
modo  minora,  modo  majora,  in  aspectu  ejus 
externo  apparuerunt. 

Pancreas  et  glandulas  mesenterica  aucta 
et  indurata  saepenumero  inventa  sunt. 

X 

Indicia  inflammationis  apparent  in  aspec¬ 
tu  externo  intestinorum  ;  et  si  canalis  intes- 

t 

tinorum  patefactus  est,  tunica  villosa  non 
mediocriter  inflammata  visa  est. 

Scherbius  t  memorat  casum  Ascites,  cui 


*  Audi  praelectiones. 


f  Morgan  de  Sed.  et  Caus.  Morb 

paracentesis  septies  operata  erat.  Post  mor¬ 
tem  calculus  concretus  in  feceptaculo  chyli 
inventus  est. 

Renes  amplificati  fuerunt,  inflammati,  et 
etiam  suppurati.  Denique  nulla  viscera 
abdominis  sunt,  quas  non  aliquo  modo  di¬ 
versis  temporibus  affecta  visa  fuerunt. 


DE  RATIONE  SYMPTOMATUM. 

Dvspncea,  quae  in  morbi  initio  nonnun- 
quam  apparet  e  debilitate  systematis  genera¬ 
lis,  et  praecipue  organorum,  quae  respiratio¬ 
nem  promovent,  pendere  videtur.  In  statu 
provectiore  tamen  plane  oritur  ex  aquae  coi- 
lectione  in  cavo  abdominis,  quae  descensum 
liberum  septi  transversi  impedit.  Potest 
etiam  niti  quodammodo  sanguinis  congesti- 

one  in  pulmonibus,  quse  e  vultus  Uviditate 
interdum  accidisse  apparet.  Hoc  autem 
maxime  conspicuum  est,  quum  hydrotho- 
rax  morbum  comitatur,  quod  haud  raro  acci¬ 
dere  videmus. 

( E  dema  crurum  et  pedum,  quod  seipsum  in 
hoc  morbo  citius  seriusve  ostendit,  hac  rati¬ 
one  explicari  potest.  Humor  in  vena  cava 
inferiore  deprimitur,  atque  ita  sanguinis  redi¬ 
tum  liberum  ab  extremitatibus  inferioribus 
tardat  et  impedit,  et  partem  ejus  quoque  te¬ 
nuiorem  in  texturam  cellularem  effundi  effi¬ 
cit.  Si  autem  in  primo  stadio  morbi  adest 
debilitas  corporis  generalis,  oedema  laxitati 
praecipue  arteriarum  attribui  potest,  quarum 
extremitates  resolutae  et  debiles  plus  humoris 
solito  exhalant.  In  hac  conditione  infirma, 
vasa  absorbentia,  verisimile  est,  debilitatis 
participia  sunt,  ideoque  munere  solito  et  ido¬ 
neo  perfungi  nequeunt :  hinc  humor  vel  in 
vasis,  vel  in  membrana  cellulari  pedum  et 
crurum  detinetur,  atque  oedema  constituit. 

UtHna  parca ,  ut  nonnulli  dictitant,  a  se¬ 
cretione  diminuta  renum  derivatur,  et  quo¬ 
dammodo  res  se  fortasse  habet  ;  hanc  enim, 
accumulationi  aquae  praecedere,  nonnunquam 
observamus.  Sed  causa  ejus  praecipua  esse 
videtur  determinatio  mutata  partis  tenuioris 
sanguinis  a  partibus  corporis  remotis  ad  ca¬ 
vitatem  abdominis. 

Sitis  et  cutis  arida ,  eadem  causa  nituntur  ; 
pars  enim  aquosa  sanguinis,  quae  naturaliter 
glandulis  secernentibus  et  summae  cuti  sup¬ 
peditatur,  ad  superficiem  internam  abdominis 
derivatur,  ibique  copiose  exhalantibus  effun¬ 
ditur.  Hinc  saliva  et  exhalatio  per  cutem 
solita  parciora  sunt. 

Appetitus  diminutus  debilitate  fibrarum  ven¬ 
triculi  musculorum  oritur,  verisimile  est ; 
neque  mirandum  est,  ut  Dyspepsia  accideret, 
eum  magna  aquae  moles  ventriculum  com¬ 
primit,  ejusque  functiones  perturbat,  et  hepai* 

quoque,  cum  tumescit,  ut  haud  raro  fit,  in 
ventriculum  jacet,  plusque  adhuc  motus  ejus 
impedit.  Praeterea,  bilis  et  quoad  quantita¬ 
tem  atque  qualitatem  vitiosa,  muneribus, 
quibus  destinata  esset,  concoctionem  nempe 
conficiendo,  multo  minus  facile  perfungitur, 
hinc  ventriculus  et  intestina  stimulo  solito 
privantur. 

Vultus  pallidus ,  qui  huic  morbo  fere  adest, 
diminutione  particularum  sanguinis  rubra¬ 
rum,  maxime  fortasse  nititur :  nam  vide¬ 
mus  vires  concoctionis  chylum  vix,  aut  ne 
vix  quidem,  parare  posse ;  neque  vasa  san¬ 
guinea  corpori  nutrimentum  idoneum  sup¬ 
peditare  ;  si  appetitus  adeo  imminutus  est, 
ut  cibi  non  recipiantur  in  ventriculum,  qui¬ 
bus  pabulum  ad  nutrimentum  derivetur. 

Pulsus  inordinatus.  Sub  initio  morbi  pul¬ 
sus  debilis  et  languidus  est ;  progressu  au¬ 
tem  frequentior  evadit,  ut  debilitas  ingraves- 

cit ;  et  tandem  inaequalis.  Moles  enim  aquae 
descensum  septi  transversi  prohibet,  motus 
cordis  liberos  impedit,  eique  irritationem 
liaud  parvam  dat,  hinc  motus  cordis  arteria- 
rumque  inaequales  et  abnormes  fiunt. 


DE  CURATIONE. 

•  * 

In  curationem  tractando  consilia  tres  sunt 
quae  attentionem  postulant. 

imo,  Causas  evidentes  submovere, 

2do,  Humorem  accumulatum  dissipare. 
3tio,  Vires  aegri  reficere. 

4 

In  consilium  tamen  primum  conficiendo, 
secundum  quoque  partim  explemus,  dum 

interea  quodammodo  tertium  perficere  pos¬ 
sumus.  Curationem  igitur,  sine  attentione 
finita  ad  haec  consilia,  persequi  licebit.  At¬ 
tentionem  primam  causis  excitantibus’ con¬ 
vertere  ne  cesse  est,  quae  quam  maxime  sub¬ 
movendae  sunt.  Si  morbus  ex  hepate  scirrho 
infestato,  quod  saepius  fit,  vel  aliorum  visce¬ 
rum  abdominis  vitiis,  exoriri  videtur,  tum 

viscus  vitiosum  atque  offensum  reficere  ni- 

« 

tendum  est.  Ad  quam  rem  conficiendam 
nullum  medicamentum  aptius,  quam  liydrar - 
gyrus  est.  Praeparationum  omnium  submu - 
rias  optima  est ;  quod  intra  paucos  dies  ef¬ 
fectus  hydrargyro  proprios  in  corpore  mo¬ 
vet,  et  eodem  tempore  alvum  solvit,  atque 
secretiones  cutis  renumque  adauget ;  hepati 
vero  virtus  ejus  salutaris  praecipue  converti- 

*  i 

tur,  quod  paulatim  quidem  mutationem  in 
melius  induit.  Quoniam  igitur  hydrargyrus 
vires  suas  exerit,  non  solum  viscera  morbosa 
renovando,  verum  etiam  renes  stimulando, 
urinam^promovendo,  ideoque  humorem  ab- 


I 


DE  ASCITE  ABDOMINALI. 


21 


dominis  evocando,  remedium  asciti  utilissi¬ 
mum  est.  Adeo  adhibendus  est,  ut  gingivas 
teneras  faciat,  quae  ita  tenerentur  pro  tem¬ 
pore  idoneo.  Abdomen  unguenti  bydrar- 
*  gyri  drachma  mane  et  vespere  inungere  et 
fortiter  per  horae  dimidium  fricare  efficacis- 
si mum  est. 

% 

Scilla  maritima  in  medicina  temporibus 
antiquissimis  usurpata  est,  summis  laudi¬ 
bus  omni  <evo  elata,  et  meritos  honores 
ad  hunc  usque  diem  vindicavit.  Haec  secre¬ 
tiones  fere  omnes,  praecipue  vero  pulmonum, 
et  renum  promovet,  dum  alvum  quoque  sol¬ 
vit,  et  omni  in  aspectu  effectibus  hydrargyri 
admodum  auxiliatur.  Scillae  maritimae  gra¬ 
num  mane  et  vespere  simul  cum  dosi  idonea 
hydrargyri,  adhiberi  potest,  et  pro  re  nata 
augeri  :  vel  Scillae  dosis  omni  mane,  et  hy¬ 
drargyri  vespere  summo  cum  commodo  al¬ 
ternari  potest.  Ilaec  duo  medicamenta  simul 
haud  raro  curationem  efficiunt.  * 

Si  ascites  ex  vasis  lymphaticis  aut  vesicula 
aut  sacco  ruptis,  vel  e  tumore  venas  et  vasa 
lymphatica  premente,  exoritur,  nulla  medi¬ 
cina  dissipari  potest.  Paracentesis  remedium 
unicum  est,  quo  allevatio  temporaria  solum¬ 
modo  est  expectanda.  Sin  autem  e  debili¬ 
tate  summa  exhalantium  et  absorbentium, 
vel  obstipatione  intestinorum  oritur,  ei  me¬ 
dicina  in  promptu  est;  purgantia  nimirum  et 
roborantia. 

Sydenhamus  medicus  aetatis  suae  celeber» 
rimus  in  hoc  morbo  fortia  purgantia  multum 
commendavit.  Utiliora  esse  magno  torpore 
corporis,  aut  viscerum  obstructione  comper¬ 
tum  erit ;  et  si  nulla  febris  est,  aut  nulla  de¬ 
terminatio  in  locum ;  his  omnibus  conditio¬ 
nibus  tamen  remedium  in  diureticis  pnesto 
erit ;  ideo  purgationibus  potentibus  et  dras- 
ticis  raro  hodie  utimur. 

Exhibere  a  quatuor  ad  sex  drachmas  super» 

tartritis  potassae  alvum  ducit,  ct  hydropi  bene 
accommodatum  videtur,  quia  vi  stimulante 
actionem  dicitur  absorbentium  augeri,  et  hoc 
praecipue  utile  invenietur,  si  adsit  febris» 
quia  alvum  solvit  et  tempore  eodem  corpus 
totum  refrigerat,  neque  debilitatem  intesti¬ 
norum  affert  in  purgationibus  drasticis  adeo 
cavendum.  *  Super-tartris  potassae  pro  ae¬ 
groti  conditione  ad  alvi  ductionem  cum  sen- 
na,  gambogia,  kc.  conjungi  potest.  Purgan¬ 
tia  frequenter  administranda  sunt,  si  quibus 
solis  ascitem  medicare  concmur  ;  quotidie 
quidem  administrari  oportet,  si  vires  pa¬ 
tiantur,  donec  tumor  Ascitis  submotus 
fuerit. 

Digitalis  Purpurea .  Hoc  remedium  atten¬ 
tionem  medicorum  merito  sibi  vindicavit ; 
et  certe  effectus  notatu  dignissimos  in  cor¬ 
pore  edicit,  locumque  tenet  excelsum  inter 


*  Vide  Lower. 

medicamenta,  quae  diuretica  nominata  sunt. 
Digitalis  purpurea  vires  sibi  proprios  possi¬ 
det,  mobilitatem  systematis  totius  nimiam 
sedandi,  vasaque  lymphatica  omnia  eodem 
tempore  in  actionem  celeriorem  stimulandi. 
Illis  viribus  pulsum  frssnat,  impetumque 
ejus  minuit,  ideoque  exhalationem  ab  extre¬ 
mis  arteriis  effusam  parciorem  reddit ;  dum 
vasa  lymphatica  roborare,  stimulare,  plusque 
solito  absorptionem  humoris  exhalantibus  ef¬ 
fusi  promovere  videtur.  Hinc  igitur  Asciti 
remedium  utilissimum  et  efficacissimum  pro¬ 
mittit.  Digitalis  sub  forma  pulveris  vel 
tincturae  adhibeatur ;  pulveris  granum  unum, 
primo,  mane  et  vespere  \  et  intra  paucos  dies 
sensim  dosis  augeatur  ad  grana  duo  bis  vel 
ad  summum  ter  in  dies,  adhibere  satis  est : 
tincturae  guttae  octo  vel  decem  pro  dosi 
primo  adhibeatur  bis  terve  indies,  et  postea 
paulatim  adaugeatur  dosis  ad  guttas  viginti. 
Digitalis  tamen  effectus  sibi  proprios  inter¬ 
dum  non,  nisi  post  multos  dies,  ostendit,  et 

deinde  in  corpore  quasi  accumulata,  semel 
eos  vehementer  exerit,  longeque  trans  me¬ 
tam  procedit.  Hoc  autem  non  perpetuum 
est ;  eftectus  enim  plerumque  tempore  ido- 
neo  ostendit. 

Nicotiana  Tabaccum  Doctor  Fowler  sum¬ 
mis  laudibus  extulit,  et  remedium  utilissi¬ 
mum  expertus  est.  Ille  infusi  guttas  sexa- 
ginta  administravit,  sensimque  dosin  auxit 
pro  rc  nata  dum  urina  multo  copiosius  fluere 
coeperit.*  Alii  medici  quoque  hoc  medica¬ 
mentum  utile  invenerunt. 

•  •  . 

Pyrolar*  umbellatam  nuper  commenda¬ 
vit  Doctor  Somerville  ac  tonicum  et  diu¬ 
reticum  potens,  quae  sub  oculis  ejus  cum 
magno  beneficio  in  Canada  adhibita  fuit. 
Doctor  Home  semper  cupidus  vim  remedi¬ 
orum  scrutandi,  pyrolam  quibusdam  aegrotis 


*  Vide  Fowler. 

hydropicis  in  Nosocomio,  hieme  peracta  ex¬ 
hibuit.  Effectus  tamen  diuretici  non  appa- 

% 

ruerunt  priusquam  dosis  permagna  adhibita 
est ;  sed  pyrola  infeliciter  brevi  exhausta, 
conclusio  justa  quoad  vires  ejus  diureticas 
non  potuit  obtineri. 

Stimulantia  et  Tonica  quoque  remedia  uti¬ 
lissima  asciti  sunt.  Quorum  efficacissima 
sunt  Cinchona  officinalis,  praeparationes  ferri, 
Serpentaria  Virginiensis,  Angustura,  Colum¬ 
ba,  Gentiana  Lutea,  aliaque  amara,  et  aro¬ 
matica.  Aliquam  praeparationem  eorum  ad¬ 
hibere  simul  cum  diureticis  et  purgantibus 
interdum  necessarium  est. 

Multa  alia  remedia  in  usu  asciti  curationi 
fuerunt,  de  quibus  vix  opus  est  hic  mentio¬ 
nem  facere. 

Exemplum  insigne  tamen,  stimuli  fortasse 
mania  orientis,  memorare  liceat.  Casum  fae- 

minae  annos  viginti  tres  nata'  nosmet  ipsi  bene 
recordamur,  quae  sub  cura  Domini  Wilson, 
Ch  irurgi  periti  apud  Jedburgum,  sub  Ascite 
Abdominali  laborabat.  Remediis  potentissi- 
mis  sine  fructu  administratis,  paracentesis  tan¬ 
dem  perfecta  est ;  aegra  semper  postea  con¬ 
valuit  ;  et  aqua  nunquam  rediit.  Adolescens 

tamen  mania  tentata  erat,  cui  fortasse  ope- 

% 

rationis  successus  maxime  attribuendus.  Ad 
morbum  removendum,  stimulantia  (ut  ante 
dictum)  utilissima  esse  inveniuntur,  et  mania, 
ut  omnibus  cognitum  est,  vires  et  animi  et 
corporis  magnopere  intendit,  et  ipsa  stimulo 
multo  efticaciori  est,  quam  remedia  omnia, 
quibus  uti  potuerimus.  Observandum  est 
etiam  nullam  animi  aegritudinem  hoc  in  casu 
extitisse,  quae  instar  morbi,  vires  consumit, 
et  suam  vim  contra  stimulantia  assidue  in- 

A 

tendit.  Ilie  affectus  animi  anxietatis  casu 
praesenti  manifeste  patuit.  Intervallis  mens 
rediit,  et  tunc  temporis  accedebat  animi  de¬ 
pressio,  et  simul  cum  ea  non  modo  sanitatis 

retardatio,  sed  aquae  in  abdomine  nova  ac¬ 
cumulatio,  quam  mania  iterum  magna  ex 
parte  dissipavit. 

Postquam  autem  omnes  nostri  conatus  tu¬ 
morem  medicamentis  dissipare  defecerunt, 
et  tensio  abdominis  propter  magnam  aquae 
accumulationem  intolerabilis  facta  est,  tum 
^d  operationem  chirurgicam  paracentesin  ni¬ 
mirum  decurrere  solitum  est» 

Experientia  autem  medicos  docuit,  aegrum 
morbi  duratione  ita  labefactum  et  viscera  ejus 
ita  injuriose  aquae  accumulatione  oppressa,  ut 
multum  commodi  ex  hac  operatione  raro  eve¬ 
nerit.  Hanc  autem  operationem,  verisimile 
est,  magis  prosperam  eventuram  esse  si  citius 
perficiatur,  *  et  praesertim  si  non  diu  perman¬ 
sit  morbus,  et  si  aeger  est  florente  retate,  et 


#  Vide  FothergilL 

constitutione  sana  praeditus.  Operationem 
vero  deferre  donec  omnibus  remediis  male 
evenerit,  minime  nostra  in  opinione  oportet. 
Paracentesin  Doctor  Gregory  acumine  solito 
perfici  plerumque  commendat,  priusquam 
humor  abdomen  adeo  distendit,  ut  pressu 
ejus  ora  absorbentium  hebetaverit  atque  lu¬ 
serit,  et  post  operationem  medicamenta  ido¬ 
nea  felicius  administrari  possunt.  In  statu 
morbi  provectiore  hac  operatione  utimur  po¬ 
tius  spe  levationem  temporariam  praebendi, 
quam  morbum  ex  toto  submovendi. 


FINIS. 


